Mestské zastupiteľstvo v Košiciach uznesením č. 3 prijatým na svojom prvom (ustanovujúcom) rokovaní dňa 8.12.2014 podľa § 6 zákona č. 369/1990 Zb. o obecnom zriadení v znení neskorších predpisov a zákona č. 582/2004 Z. z. o miestnych daniach a miestnom poplatku za komunálne  odpady v znení neskorších predpisov ustanovuje:

Čl. I
  
   Všeobecne záväzné nariadenie mesta Košice č. 104 o  dani za ubytovanie prijaté uznesením Mestského zastupiteľstva v Košiciach č. 569/2008 v znení uznesenia Mestského zastupiteľstva v Košiciach č. 446/2013 sa mení nasledovne:

1.	§ 2 vrátane nadpisu znie:
,,§ 2
Predmet dane

Predmetom dane za ubytovanie (ďalej len „daň“) je odplatné prechodné ubytovanie podľa § 754 až 759 Občianskeho zákonníka v ubytovacom zariadení (ďalej len „zariadenie“), ktorým je hotel, motel, botel, hostel, penzión, apartmánový dom, kúpeľný dom, liečebný dom, ubytovacie zariadenie prírodných liečebných kúpeľov a kúpeľných liečební, turistická ubytovňa, chata, stavba na individuálnu rekreáciu, zrub, bungalov, kemping, minikemp, táborisko, rodinný dom, byt v bytovom dome, v rodinnom dome alebo v stavbe slúžiacej na viaceré účely.“.

Poznámka pod čiarou k odkazu 1 sa vypúšťa.

Čl. II
Účinnosť

     Tieto zmeny nadobúdajú účinnosť 1. januára 2015.

MUDr. Richard Raši, PhD., MPH                                                                                                                                     primátor mesta Košice

Zverejnené: 11.12.2014

Účinné: 01.01.2015